Սթիվեն Գեյթլի

Սթիվեն Պատրիկ Դեյվիդ Գեյթլի (Stephen Patrick David Gately, ), իռլանդացի երգիչ, դերասան, պարող, երաժիշտ և երգերի հեղինակ, որը Ռոնան Քիթինգի հետ եղել է Boyzone փոփ-խմբի երկու առաջատ կատարողներից մեկը։ Boyzone-ի բոլոր ստուդիական ալբոմները եղել են Մեծ Բրիտանիայում համար առաջին հիթը և երրորդը՝ միջազգային մակարդակում։ Boyzone-ի հետ միասին Գեյթլին ունեցել է 16 սինգլ, որոնք մտել են UK Singles Chart-ի հնգյակի մեջ։ Ելույթ է ունեցել միլիոնավոր երկրպագուների համար։ 2000 թվականին թողարկել է մենակատարային ալբոմը, որը խմբի լուծարումից հետո առաջին անգամ տեղ է գրավել Մեծ Բրիտանիայի չարտերի վերին հորիզոնականներում և երեք սինգլ, որոնք դարձել են հիթ։ Գեյթլին շարունակել է հայտնվել հեռուստանախագծերում և երգեր է հորինել տարաբնույթ նախագծերի համար։ 2008 թվականին միավորվել է Boyzone-ի գործընկերների հետ համերգներում ելույթ ունենալու և ստուդիական ձայնագրությունների համար։

2003 թվականից Լաս Վեգասում նույնասեռ ամուսնության մեջ է գտնվել Էնդրյու Կոուլսի հետ։ Գեյթլին իր ոչ ավանդական կողմնորոշման մասին հրապարակավ խոստովանել է՝ 1999 թվականին քամինգ աութ անելով։ Նա խմբում առաջինն էր, ով արել է դա։ Boyzone-ի վերափոխվելուց հետո նկարահանվել է իր վերջին՝ « Better», երգի տեսահոլովակում։  Գեյթլին մահացած է հայտնաբերվել 2009 թվականի հոկտեմբերի 10-ին Մալյորկայում՝ Կոուլսի հետ համատեղ բնակարանում։ Բրայան Բոյդը The Irish Times-ին ասել է, որ «Սթիվեն Գեյթլիի մահը առաջին ողբերգական իրավիճակն էր, որի հետ ստիպված էր գործ ունենալ խումբը»։

Մանկություն և ընտանիք 
Գեյթլին մեծացել է հարաբերական աղքատության մեջ Շերիֆ սթրիթ թաղամասում՝ Դուբլինում։ Նա 5 երեխաներից չորրորդն էր։ Նրա հայրը՝ Մարտինը, դեկորատոր էր, մայրը՝ հավաքարար։ Եղբայրներին և քույրերին անվանում էին Միշել, Թոնի, Ալան և Մարկ։ Գեյթլին դաստիարակվել է կաթոլիկ ավանդույթներով։ Նա ողջ կյանքի ընթացքում հատկապես մոտ է եղել քրոջ՝ Միշելի հետ։ Հայրը վթարի է ենթարկվել, որի արդյունքում 2004 թվականի սեպտեմբերին 3 ամսով հոսպիտալացվել է և այլևս չի կարողացել վերադառնալ աշխատանքին։ Մայրը ստիպված է եղել աշխատել ողջ դրույքով։ Գեյթլին սովորել է Սան Լոուրենսի նախնական դպրոցում և  North Strand Technical College-ի միջնակարդ դպրոցում։ Դեռահաս տարիքում մասնակցել է դպրոցի տարբեր երաժշտական և թատերական աշխատանքների (օրինակ՝ «Յունոնան և սիրամարգը»)։ Նա երկար տարիներ խուսափել է ծնողներից, սակայն 2008 թվականին հաշտվել է նրանց հետ և նույն տարում Էնդրյու Կոուլսի հետ այցելել է նրանց։

Կարիերա

Boyzone 
Գեյթլին Boyzone-ին է միացել 1993 թվականին։ Իռլանդիայից դուրս խմբի առաջին հաջողությունը եկել է 1995 թվականին՝ «Love Me for a Reason» երգից հետո, որը Մեծ Բրիտանիայի չարտերում երկրորդ տեղն է զբաղեցրել։ Խմբի պառակտումը տեղի է ունեցել 2000 թվականին Դուբլինի Point Theatre-ի ելույթից հետո։ Այդ ժամանակ խումբը չարտերում եղել է վեցերորդ տեղում։ Խումբը համարվում էր 1990-ական թվականների հիմնական փոփ-խումբ և լայնորեն լուսաբանվել է նրանց մրցակցությունը Take That խմբի հետ, որը սկսել է ավելի շատ սինգլ վաճառել, քան նրանք։ Գեյթլին վոկալային պարտականությունը կիսում էր Ռոնան Քիթինգտոնի հետ։

2008 թվականի փետրվարին Մետեոր 2008 մրցանակից հետո հայտարարվել է խմբի վերափոխման և նրանց համերգային շրջագայության մասին։ Նրա մահից հետո խմբի մենեջերը՝ Լուիս Ուոլշը ասել է, որ «նա սոսնձում էր Boyzone-ը, պահում էր նրանց միասին»։ Գեյթլիի հուղարկավորության ժամանակ Քիթինգը պատմել է մահացածի՝ իրենց տված մականունների մասին՝ Ռոզալին, Միքաելա, Քիթի, Շենայս և Ստեֆանի։

Մենակատարային կարիերա 
Boyzone-ի հաջողությունից հետո խմբի անդամները 2000 թվականին որոշել են զբաղվել մենակատարային կարիերայով։ Գեյթլին առաջինն էր, որ թողարկել է իր մենակատարային «New Beginning» սինգլը, որը թողարկվել է 2000 թվականի մայիսի 29-ին։ Սինգլը բրիտանական չարտերում գրավել է երրորդ հորիզոնականը։

Երկու շաբաթ անց «New Beginning» ալբոմը թողարկվել է և մտել է չարտեր։ Ալբոմի մեջ մտել են 12 երգ, այդ թվում՝ «Bright Eyes» երգի դասական տարբերակը։ Նա նաև հնչյունավորել է հերոսներից մեկին։

Ալբոմի երկրորդ սինգլը «I Believe»-ն էր։ Թողարկվել է 2000 թվականի հոկտեմբերի 2-ին, երգը «Բիլի Էլիոտ» ֆիլմի սաունդթրեքն է։ Մեծ Բրիտանիայում սինգլը եղել է 11 համարը։ Գեյթլին ներկա է գտնվել ֆիլմի պրեմիերային Էդինբուրգի կինոփառատոնում և Լեսթեր սքվերի Կայսրություն թատրոնում՝ Ջուլի Ուոլթերսի և Ջեյմի Բելի հետ միասին։ 2001 թվականի մայիսին թողարկվել է երրորդ սինգլը՝ «Stay»-ը՝ բրիտանական չարտերում հասնելով 13-րդ տեղը։

Աուդիոյի համար ձայնագրել է «Children of Tomorrow» երգը, որի երաժշտության հեղինակը Թիմ Սաթոնն էր, իսկ բառերի հեղինակը՝ Բերնաբի Էդվարդսը։ Սա 2001 թվականի առաջին մենակատարային երգն էր։

Boyzone-ի վերակազմավորում 
2008 թվականին Գեյթլին միացել է վերափոխված խմբի իր գործընկերներին՝ հետևելով վերածնված Take That խմբի օրինակին։  Իր խոստովանությամբ Գեյթլին ուրախ է եղել միավորվել խմբի հետ։ Նրանք երկու շրջագայություն են կատարել Մեծ Բրիտանիայում։

Boyzone-ը թողարկել է նոր «Love You Anyway» սինգլը, որը 2008 թվականի հոկտեմբերին հետևել է «Back Again... No Matter What» ալբոմին։ 2008 թվականի դեկտեմբերին թողարկվել է նոր «Better» սինգլը։ Երաժշտության տեսահոլովակը առաջացրել է վեճեր՝ հատկապես երկու տղաների ռոմանտիկ գրկախառնությունը, և որ Գեյթլին խոնարհվում էր համասեռականության դեմ։ Խումբը միաձայն որոշել է, որ Գեյթլիին պետք է թույլատրվի ամուսնանալ տղամարդու հետ։ Նա դատապարտվել է հատկապես Դրոմորի նախարարի և Ռեֆորմիստական երիցական եկեղեցու կողմից։

Գեյթլիի մահվան պահին խումբը ընտրել է 13 երգ՝ նախատեսված նոր ալբոմի ձայնագրման համար, որը թողարկվել է 2010 թվականին։ Դրան պիտի հաջորդեր շրջագայությունը։

Հեռուստատեսություն և այլ աշխատանքներ 
2002 թվականի դեկտեմբերին նա Բիլի Քենուռայթիվից վերցրել է ռեժիսորի առաջատար դերը Թիմ Ռայսի և Էնդրու Լլոյդ Ուեբերի «Հովսեփը և նրա զարմանալի, գունավոր երազների թիկնոցը» նոր մյուզիքլում, որը տեղի է ունեցել Սուրբ ծնունդին Լիվերպուլում և 2003թվականի փետրվարին Լոնդոնի Դրուրի Լեյն թատրոնում։ 2004 թվականի սեպտեմբերից մինչև 2005-ի մարտը Լոնդոնի պալլադիումում Գեյթլին «Չիթի, Չիթի, Բանգ, Բանգ» մյուզիքլում խաղացել է Չիլդ Քարթերի դերը։

2001 թվականին «Եվս մեկական» սիթքոմում խաղացել է ինքն իրեն։

Գեյթլին իր առաջնաելութային մնջախաղը արել է Չերչիլի թատրոնում՝ Բրոմլիում, 2005 թվականի դեկտեմբերին՝ խաղալով «Մոխրոտ»-ում Դենդինի դերը։ 2006 թվականի ապրիլին «Օզ քաղաքի հրաշագործները»-ում ստանձնել է Խրթվիլակի դերը, որը խաղացել է Քենթերբերիի Մարլոու թատրոնում։

Մասնակցել է «Պարեր սառույցի վրա» շոուի երկրորդ սերիային․ նրա զուգընկերը եղել է Քրիստինա Լենկոն։ 2007 թվականի փետրվարի 10-ի եզրափակիչին նրանք գրավել են ութերորդ տեղը։

2007 թվականի մարտին հնչյունավորել է «Դոկտոր Ով» և «Սարսափ Գլեմ Ռոքում» աուդիո բեմականացումները։

2007 թվականի սեպտեմբերին Գեյթլին Սթիվեն Շվարցի «Godspell» մյուզիքլով սկսել է շրջագայություններ Մեծ Բրիտանիայում, բայց երեք շաբաթ անց հրաժարվել է պայմանագրի պայմաններից։

2008 թվականին հայտնվել է չճանաչված «Կրեդո» սարսափ ֆիլմում, որը ԱՄՆ-ում թողարկվել է «Սատանայի անեծքը» վերնագրով։

Բարեգործություն 
Գեյթլին «Անհայտ կորածներ» բարեգործական ընկերության, որտեղ գործում է երիտասարդների վստահության հեռախոսը, փոխնախագահն էր։ Նա եղել է Սթոք-օն-Թրենտում գտնվող «Քաուդուելի երեխաները» միության դեսպանը և նվիրաբերել է 1000 ֆունտ Սուրբ ծննդին նախապատրաստվելու համար։ Նրա մահից հետո Գեյթլիի ընտանիքին բարեգործական ընկերությունը ցավակցությունների հետ ուղարկվել է ծաղիկներ։ Նրանք նվիրաբերել են համայնքին ևս 1000 ֆունտ՝ ի նշան Գեյթլիի հիշատակի։ Բազմաթիվ բարեգործական աշխատանքներից քահանան հիշատակել է ծանր հիվանդ երեխաների հոսպիտալ այցելությունը․ երեխաներից մեկին դուր է եկել Գեյթլիի բաճկոնը, որը երգիչը հենց այդ պահին նվիրել է նրան․ մի ժամից երեխան մահացել է։

Ստեղծագործություն 
Մահվանից երեք տարի առաջ Գեյթլին երեխաների համար գրել է «Տարվա ծառը» ֆանտաստիկ վեպը։ 2009 թվականի ապրիլին «Press Association» տված հարցազրույցի ժամանակ հայտարարել է, որ վեպը գրեթե ավարտված է, կա հետաքրքրված հրատարակիչ և գրքի լույս տեսնելը պլանավորվում էր 2009 թվականի Սուրբ ծննդին։ Ռոնան Քիթինգը ասել է, որ գիրքը «բոլոր ճշմարտություններով և ոչ ճշմարտություններով» կավարտվի մինչև Սթիվենի թաղումը։

Գիրքը ավարտին է հասցվել Ջեյն Կոնսիդայնի և Ժյուլեմ Ուիլյամսի հետ համագործակցությամբ։ Նրանք հիմնվել են Գեյթլիի ձեռագիր գրառումների վրա։ Գիրքը տպագրել է Hodder & Stoughton հրատարակչությունը, լույս է տեսել 2010 թվականի մայիսի 13-ին։ «Տարվա ծառը» երեք շաբաթվա ընթացքում եղել է բեսթսելլեր։

Մահ 
Գեյթլին հանկարծամահ է եղել Անդրայչեի՝ Մայորկայի իր բնակարանում 2009 թվականի հոկտեմբերի 10-ին։ Նրա դին հայտնաբերվել է ավելի ուշ՝ առավոտյան։ Մահը վրա է հասել թոքի այտուցից՝ որպես սրտի դիսֆունկցիայի արդյունք։ Հոկտեմբերի 13-ին անցկացված թունաբանական թեստերը ցույց են տվել, որ Գեյթլին մահացել է ոչ բռնի մահով, այլ սրտի բնածին արատի հետևանքով։ Թունաբանները, այդպիսով հաստատել են Գեյթլիի գործընկեր Քոուլսի հայտարարությունը, որ երգիչը կանեփ է ծխել։

Մենակատարային սկավառակագրություն

Ալբոմներ 

 New Beginning (Universal Music, 2000 թվական) 9-րդ տեղը Մեծ Բրիտանիայում

Սինգլներ

Այլ երգեր

Ծանոթագրություններ

Արտաքին հղումներ 

 Official Stephen Gately website
 Gately on Boyzone website
 
 
 Obituary in The Daily Telegraph
 Obituary gallery at RTÉ
 Photos of Gately funeral in The Belfast Telegraph

 
1976 ծնունդներ
2009 մահեր
Իռլանդացի երգիչներ
ԼԳԲՏ-ն երաժշտության մեջ
Իռլանդացի դերասաններ
Իռլանդացի գրողներ
Իռլանդացի երաժիշտներ